Monsanto

Monsanto Company var et amerikansk multinasjonalt selskap innenfor agrokjemi og agrar bioteknologi, mest kjent for herbicidet Roundup og produksjon av genetisk modifiserte organismer (GMO) som næringsmidler. Selskapet ble i 2016 kjøpt opp av det tyske konsernet Bayer og de to selskapene fusjonere. Selskapet ble grunnlagt som et kjemisk industriforetak i 1901 av John Francis Queeny; navnet Monsanto var hans ektefelles opprinnelige slektsnavn. Monsanto hadde i 2015 25 500 ansatte. 

Selskapet var blant de første innenfor landbrukssektoren som tok biokjemisk-industrielle forretningsmodeller i bruk etter mønster fra farmasøytisk industri, som finansierer forskning og utvikling gjennom kapitalisering på biologiske patenter.

De første produktene var tilsetningsstoffer i mat, som sakkarin, koffein og vanillin. I mellomkrigstiden ekspanderte Monsanto med kjemiske produkter som svovelsyre-forbindelser og Polyklorerte bifenyler (PCB) som hadde en rekke bruksområder. Under andre verdenskrig driftet de Dayton-prosjektet som utviklet polonium-produksjon for Manhattanprosjektet. I 1944 ble de et av flere selskaper som produserte pesticidet DDT. De hadde ulike plastprodukter som styren, polyuretan og viskose. På 1960- og 70-tallet utviklet selskapet legemiddel mot Parkinson, produserte herbicid som Agent Orange og ble markedsledende innen lysdioder.

Roundup kom på markedet i 1974, og vokste fram til å bli verdens mest solgte herbicid. På 1980-tallet ble selskapet det første til å gen-modifisere en plantecelle. Få år senere kunne de starte felttesting av GMO-avlinger, og i årene som fulgte spisset selskapet seg mot agrar bioteknologi og agrokjemi. De sikret seg rettigheter til GMO-produkter gjennom oppkjøp og utvikling, og satset på hvete, bomull, soyabønner og mais, med flere.

Grunnet stor satsing på bioteknologi og patentrettigheter har Monsanto blitt møtt med skepsis fra flere hold, og særlig har miljøbevegelsen lagt selskapet for hat. Det verserer imidlertid mange myter og konspirasjonsteorier i motstanden mot selskapet.

 Rettssaker 
I 2018 gikk en gartner til søksmål mot Monsanto da han mente at han hadde utviklet lymfekreft som følge av å bli utsatt for ugressmiddelet glyfosat som Monsanto har solgt under navnet RoundUp. Han ble av en jury tilkjent 289 millioner dollar i erstatning fra selskapet, begrunnet med at Monsanto hadde undertrykt studier som skulle påvise kreftfare. Dommen er blitt kraftig kritisert fra forskere som mener det ikke er sannsynliggjort en sammenheng mellom bruk av glyfosat og kreft.The Science Behind the Roundup Lawsuit Science-Based Medicine Juryen støttet seg særlig til en konklusjon fra Verdens helseorganisasjon om at glyfosat er trolig kreftfremkallende, basert på en rapport fra International Agency for Research on Cancer (IARC).Does Monsanto’s Roundup Cause Cancer? Trial Highlights The Difficulty Of Proving A Link WBUR Forfatterne av denne rapporten har blitt beskyldt å ha filtrert bort studier som ikke påviste noen kreftfare, samt at konklusjonen er basert på forsøk på mus og ikke på mennesker.In glyphosate review, WHO cancer agency edited out “non-carcinogenic” findings Reuters IARC har benektet at dette har skjedd.IARC response to criticisms of the Monographs and the glyphosate evaluation International Agency for Research on Cancer En langtidsstudie publisert senere, har ikke påvist noen sammenheng mellom bruk av glyfosat og kreft.How Do You Assess if a Chemical Causes Cancer? Slate

 Referanser 

Kategori:Landbruksselskaper
Kategori:Industriselskaper fra USA
Kategori:Selskaper etablert i 1901
Kategori:St. Louis
Kategori:Næringsliv i Missouri
Kategori:1901 i Missouri